PUBLICACIÓN DEFINITIVA ORDENANZA PREZO PÚBLICO DA PISCINA CUBERTA CONCELLO DE CANGAS
ADMINISTRACIÓN LOCAL — Municipal — Cangas (Ordenanzas e Regulamentos, 29/05/2015)

En cumprimento do artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, ao non terse presentado alegacións durante o prazo de exposición ao público, queda automáticamente elevado a definitivo o acordo da Xunta de Goberno Local de data do 20/04/2015 sobre aprobación inicial do anexo do acordo regulador do prezo público referido ao servizo da piscina cuberta e climatizada o que se fai público para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das bases do réxime local. De conformidade co previsto no artigo 41 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e demais normativa concordante de aplicación, este Concello establece os prezos públicos pola prestación de servizos da piscina municipal así como das instalacións anexas. O prezo público regulado nesta ordenanza constitúe unha prestación patrimonial de carácter público que se satisfará polos/as usuarios/as que voluntariamente soliciten ou utilicen os servizos da piscina municipal así como das instalacións anexas. Estarán obrigados ao pagamento do prezo público regulado nesta ordenanza os que soliciten ou utilicen os servizos prestados pola piscina municipal de Cangas así como das instalacións anexas á mesma. O prezo público que se debe pagar polo disfrute dos servizos da Piscina Municipal e instalacións anexas, axustarase as seguintes tarifas: Os abonos mensuais darán acceso ao ximnasio e ao uso libre da piscina, durante todos os días da semana, durante dúas horas. Os cursos para bebés, premamá e postparto terán unha duración de 30 minutos. O resto de cursos durarán unha hora. En todos os casos trataranse de cursos impartidos dous días a semana. Os bebés poderán acceder aos cursos a partir dos seis meses e ata os 3 anos. O acceso libre permitirá utilizar tanto a piscina como o ximnasio durante sesenta minutos. A inscrición para participar nas actividades regulares da piscina municipal así como das instalacións anexas, realizarase na propia piscina municipal. Aceptada a inscrición, entregarase a cada usuario/a un carné que o acredite como tal. Os interesados, no momento de iniciar a prestación dos servizos, procederán ao pago do correspondente prezo público, de conformidade co disposto no Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, que admite o depósito previo. O aboamento das tarifas correspondentes realizaranse na propia piscina municipal, previa presentación do carné de usuario, entregándose un documento acreditativo do pago debidamente dilixenciado, que deberá ser conservado e exhibido para disfrutar das actividades. De forma transitoria, inicialmente o pago realizarase en dependencias municipais en horario de atención ao público ( 9 a 13 h ) de luns a venres. Cando por causas non imputables ao obrigado ao pago do prezo público, o servizo ou actividade non se preste ou desenvolva, procederase á devolución do importe correspondente. As débedas por prezos públicos poderán esixirse polo procedemento administrativo de apremio. Para poder disfrutar da tarifa reducida recollida no artigo anterior, o usuario deberá atoparse nun dos seguintes casos e posuír a documentación a continuación esixida: Maiores de 65 anos. Para disfrutar da tarifa reducida deberá constar no carné de usuario/a a circunstancia aducida. O/a usuario/a deberá acreditar ao realizar a inscrición a súa idade mediante a presentación de fotocopia autenticada do seu DNI. Menores de 18 anos. Para disfrutar da tarifa reducida deberá constar no carné de usuario/a a circunstancia aducida. O/a usuario/a deberá acreditar ao realizar a inscrición a súa idade mediante a presentación de fotocopia autenticada do seu DNI. Colectivos con baixo nivel de renda. Para disfrutar da tarifa reducida deberá constar no carné de usuario/a a circunstancia aducida. O/a usuario/a deberá acreditar que a totalidades dos ingresos familiares proveñen da RISGA ou outro réxime de protección pública análogo mediante copia autenticada da resolución de concesión en vigor e informe dos Servizos Sociais do Concello. Cota de mantemento: Os usuarios/as poderán acollerse a esta cota especial durante un mes cada ano natural, sen que poida acumularse. Deberá ser solicitada expresamente polo usuario/a interesado/a, sinalando o período en que desexa utilizala cunha antelación mínima de un mes. Durante a súa vixencia os beneficiarios/as non poderán facer uso das instalacións. As tarifas reducidas non son acumulables, debendo o/a usuario/a acollerse á máis beneficiosa. A presente ordenanza aplicarase desde a publicación no B. O. P. e de conformidade co previsto no art.65.2 da Lei reguladora das bases de réxime local, e terá vixencia até a súa modificación ou derrogación na forma prevista na lexislación vixente. Contra este acordo, en virtude do disposto no artigo 113 da Lei 7/1985, de 2 de abril, Reguladora das bases de réxime local, os interesados poderán interpor directamente recurso contencioso-administrativo na forma e prazos establecidos nos artigos 25 a 43 da Lei 2971998, de 13 de xuño, reguladora de dita xurisdición. Sen prexuízo disto e consorte do establecido no artigo 113.3 da Lei 7/1985, a interposición de dito recurso non suspenderán por si soa a efectividade do acto ou acordo impugnado. Cangas, a 26 de maio de 2015.—O Alcalde, José Enrique Sotelo Villar.